 IBosso Kumele Ifunde Ukusebensisa Amathuba Okuhlohla1 Okuphuma Emoyeni OkwamanjeMbimbitho 27, 2017Iqembu leHighlanders Football Club.Obengukaputeni weqembu le Highlanders ngoMgqibelo, uTendai Ngulube, uthi kuzamele befunde ukusebenzisa amathuba abawatholayo ukuze benqobe emidlalweni yabo yalonyaka.Utsho lokhu ngemva kokuba iqembu le CAPS United linqobe ele Highlanders nge 3 ka 2 sokutshaywa imbekwa ku-final yalonyaka yenkezo ye Zimbabwe National Army Commanders Charities Shield.Imizuzu engamatshumi ayithoba munwe munye iphele kungela qembu elenelise ukulitshayela emambuleni okudale ukuba kucine kutshaywa imbekwa yikho nje uNgulube esithi kuzamele babe bukhali phambi kwesango.Engingakutsho yikuthi kumele sisebenze nzima sonke njengeqembu sizame ukuncedisana lapho esiphazamisa khona ngoba kwesinye isikhathi siyehluleka ukusebenzisa amathuba esiwatholayo awokuhlohla manje kwesinye isikhathi liyathola libe lodwa ithuba lakhona.Iqembu le Caps United lithole inkulungwane ezilitshumi lambili zama dola eMelika ngokuphakamisa inkezo ye ZNA Commanders Charities ikanti iqembu le Highlanders lithole inkulungwane eziyithoba minwembili zama dola.Kolunye udaba olumayelana lomdlalo wenguqu: Iqembu elimela isizwe emdlalweni wenguqu elama Warriors libe ngutshiki lobhanqa 0-0 leqembu elimela ilizwe le Zambia ele Chipolopolo emdlalweni wobungane odlalelwe esigodlweni iHarare ngeSonto.Lo bekungumdlalo wakuqala selokhu iqembu lama Warriors laphatheka kumidlalo ye Africa Cup of Nations ekuqaleni komnyaka njalo leliqembu beliqeqetshwa nguNorman Mapeza yena ophethe lesisikhundla kusadingwa ozathatha indawo kaKallisto Pasuwa.UPasuwa uphelelwe ngumsebenzi ngemva kwemidlalo ye Afcon.Sikhangele umdlalo wenqindi: Ingqungquthela kusigaba se heavyweight elizweni le Zimbabwe uThamsanqa Dube uthi ulethemba lokuba umdlali wakuleli uCharles Manyuchi uzaphinda enze izimanga njalo ngemva kokunqotshwa kwakhe nguQuadratillo Abduqaxorov ngoMgqibelo emdlalweni oqhutshelwe elizweni le Singapore.UManyuchi ulahlwe phansi sokusele imizuzwana ukuba kuphele ihlandla lakuqala lomdlalo ngesikhathi etayila elengise izandla zombili. UDube uthi imbangela kube yikwehluleka ukuhlala ezivikele ngasosonke isikhathi.Empini ezinjengale ekaManyuchi ziyabe zifuna ukuba umuntu azivikele ngoba umuntu olwa laye uyabe evele ekutaditshile ukuba ulwa njani.UManyuchi lo Abduqaxorov bebelwela isicoco we World Boxing Council Silver welterweight ebesiphethwe nguManyuchi njalo uDube uthi ulethemba lokuba lumdlali engasihluthuna njalo nxa engathola ithuba.Ngilethemba elokuthi uManyuchi uzaphinda alithathe futhi leli ibhanti ngoba ungumuntu olokuzimisela okukhulu kanye lokuzithemba kukho konke akwenzayoUkunqotshwa kuka Manyuchi kutsho ukuba sokuzakuba nzima ukuba athole ithuba lokulwa labadlali abalodumo emhlabeni kusigaba se welterweight lapho okutholakala khona intshantshu ezilodumo ezibalisa uFloyd Mayweather, uManny Pacquiao labanye. 